﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net HRISTOS A ÎNVIAT! Mânăstirea Sfântul Dimitrie cel Nou din Basarabi, Middletown, NY, vă invită să participați în data de 11 iunie 2016, la serbarea celui de al doilea hram al bisericii „Înălțarea Domnului” CUM NE APĂRĂM DE „GURA LUMII”? Vrăjmaşii mântuirii sunt: lumea, trupul şi diavolul Lumea e gura satului, gura vicleanului şi, de multe ori, gura celor din casă cu tine Aceştia sau lumea îţi iartă orice ticăloşie ai face, oricât ai îndărăpta cu sufletul, dar nu te iartă nicidecum să le iei înainte cu un pas şi să te faci mai bun Cine vrea să biruie prima piedică în calea mântuirii are la îndemână acestea trei: răbdarea, iertarea şi rugăciunea De aceea, cei ce biruie lumea nu sunt o adunare de leneşi, ci ostaşii lui Hristos Şi precum le este lupta, aşa şi mântuirea Firea trupului fiind surdă, oarbă şi mută, nu te poţi înţelege cu el decât prin osteneală şi foame Sufletul multor oameni n-ar mai vrea să le moară trupul, aşa s-au învoit şi s-au legat de tare cu plăcerea de lumea aceasta Parcă auzim cuvintele bogatului: „Acum, suflete, ai multe bunătăţi adunate pentru mulţi ani Mănâncă, bea şi te veseleşte!” Iar Dumnezeu i-a zis: „Nebunule! În noaptea aceasta voi lua sufletul tău” (Luca 12, 19) Cealaltă parte de piedică ce ne-o ridică vrăjmaşul în noi înşine e iubirea de sine, „primul pui al diavolului” Arme asupra diavolului avem trei: numele Domnului, numele Maicii Domnului şi Sfânta Cruce (Părintele Arsenie Boca) RUETNRI Miercuri 8 IUNIE: Joi 9 IUNIE: ÎNĂLȚAREA DOMNULUI MÂNĂSTUITRREUEANRSIFAÂNȘNI TSUFÂLDNTÂAMNLTTIATcUăRTCGUEHRLIGENHSIEEV:DOIRN SMĂIVDÂDRALȘMEI TLOAWN, NY 71P8re7o8t 4P a4r4o5h3M–afrixiu;s9D1a7n5ie9l2D2u5m7i1t r–e smcoub i l RAȘMI L Î noap EVANGHELIA DIN DUMINICA A SASEA DUPA PASTI n vremea aceea, trecând Iisus, a văzut un om orb din naştere Şi ucenicii Lui L-au întrebat, zicând: Învăţătorule, cine a păcătuit, acesta sau părinţii lui, de s-a născut orb? Iisus a răspuns: Nici el n-a păcătuit, nici părinţii lui, ci ca să se arate în el lucrările lui Dumnezeu Trebuie să fac, până este ziuă, lucrările Celui ce M-a trimis pe Mine; că vine noaptea, când nimeni nu poate să lucreze Atât cât sunt în lume, Eu sunt Lumina lumii Acestea zicând, a scuipat jos şi a făcut tină din scuipat şi a uns cu tină ochii orbului Şi i-a zis: Mergi să te speli în scăldătoarea Siloamului, care se tâlcuieşte: trimis Deci s-a dus şi s-a spălat şi a venit văzând Iar vecinii şi cei ce-l văzuseră mai înainte că era orb ziceau: Nu este acesta cel ce şedea şi cerşea? Unii ziceau: El este Alţii ziceau: Nu este el, ci seamănă cu el Dar acela zicea: Eu sunt Deci îi ziceau: Cum ţi s-au deschis ochii? Acela a răspuns: Omul care se numeşte Iisus a făcut tină, a uns ochii mei şi mi-a zis: Mergi la scăldătoarea Siloamului şi te spală Deci, ducându-mă şi spălându-mă, am văzut Zis-au lui: Unde este Acela? Şi el a zis: Nu ştiu L-au dus la farisei pe cel ce fusese oarecând orb Şi era sâmbătă în ziua în care Iisus a făcut tină şi i-a deschis ochii Deci, iarăşi îl întrebau şi fariseii cum a văzut Iar el le-a zis: Tină a pus pe ochii mei, m-am spălat şi văd Însă unii dintre farisei ziceau: Acest Om nu este de la Dumnezeu, fiindcă nu ţine sâmbăta Iar alţii ziceau: Cum poate un om păcătos să facă asemenea minuni? Şi era dezbinare între ei Au zis, deci, orbului iarăşi: Dar tu ce zici despre El, că ţi-a deschis ochii? Iar el a zis că Prooroc este Dar iudeii n-au crezut despre el că era orb şi a văzut, până ce n-au chemat pe părinţii celui ce vedea Şi i-au întrebat, zicând: Acesta este fiul vostru, despre care ziceţi că s-a născut orb? Deci cum vede el acum? Au răspuns, însă, părinţii lui şi au zis: Ştim că acesta este fiul nostru şi că s-a născut orb; dar cum vede el acum, noi nu ştim; sau cine i-a deschis ochii lui, noi nu ştim Întrebaţi-l pe el; este în vârstă; va vorbi singur despre sine Acestea le-au spus părinţii lui pentru că se temeau de iudei Căci iudeii puseseră acum la cale ca, dacă cineva va mărturisi că El este Hristos, să fie dat afară din sinagogă De aceea, au zis părinţii lui: Este în vârstă; întrebaţi-l pe el Deci, au chemat a doua oară pe omul care fusese orb şi i-au zis: Dă slavă lui Dumnezeu Noi ştim că Omul acesta e păcătos A răspuns deci acela: Dacă este păcătos, nu ştiu Un lucru ştiu că, fiind orb, acum văd Deci i-au zis: Ce ţi-a făcut? Cum ţi-a deschis ochii? Le-a răspuns: V-am spus acum şi n-aţi auzit? De ce voiţi să auziţi iarăşi? Nu cumva voiţi şi voi să vă faceţi ucenici ai Lui? Şi l-au ocărât şi i-au zis: Tu eşti ucenic al Aceluia, iar noi suntem ucenici ai lui Moise Noi ştim că Dumnezeu a vorbit lui Moise, iar pe Acesta nu-l ştim de unde este A răspuns omul şi le-a zis: Tocmai în aceasta stă minunea: că voi nu ştiţi de unde este şi El mi-a deschis ochii Şi noi ştim că Dumnezeu nu îi ascultă pe păcătoşi; dar, dacă este cineva cinstitor de Dumnezeu şi face voia Lui, pe acesta îl ascultă Din veac nu s-a auzit să fi deschis cineva ochii unui orb din naştere Dacă n-ar fi Acesta de la Dumnezeu, n-ar putea să facă nimic Au răspuns şi i- au zis: În păcate te-ai născut tot şi tu ne înveţi pe noi? Şi l-au dat afară Şi a auzit Iisus că l-au dat afară Şi, găsindu-l, i-a zis: Crezi tu în Fiul lui Dumnezeu? El a răspuns şi a zis: Dar cine este, Doamne, ca să cred în El? Şi a zis Iisus: L-ai şi văzut! Cel ce vorbeşte cu tine, Acela este Iar el a zis: Cred, Doamne! Şi s-a închinat Lui (Ioan 9, 1 - 38) Cum trebuie să se poarte soția cu soțul Soţia îmbunătăţită, cucernică şi înţeleaptă tă poate, mai mult decât oricine, să-şi îndrepte soţul către cucernicie El nu ascultă nici de prieteni, nici de învăţători, nici de mai- mari cum ascultă de soaţa sa Când aceasta îl îndeamnă şi îi dă sfaturi, acel îndemn îi aduce şi o anumită plăcere, fiindcă o iubeşte foarte mult pe sfătuitoare - şi aş putea povesti multe întâmplări când soţi aspri şi neîmblânziţi au fost înmuiaţi în felul acesta Soţia este părtaşă în toate soţului: şi la masă, şi în naşterea şi creşterea pruncilor, şi în treburile şi interesele lui, şi în foarte multe altele Ea îi este devotată în toate şi este unită cu el aşa cum este trupul cu capul - şi dacă ea va fi chibzuită, gospodină şi harnică, dacă nu va fi răutăcioasă şi veninoasă, cheltuitoare şi certăreaţă, dacă nu va căuta haine şi podoabe deşarte, ci în loc de asta va căuta smerenia, curăţia, bunătatea şi blândeţea, unirea de cuget şi înţelegerea cas nică, îi va întrece pe toţi în ce priveşte înrâurirea asupra soţului - iar purtându-se aşa, şi pe acesta îl va face mai bun şi mai iubitor Orice soţie credincioasă se pătrunde de interesele soţului Când acestuia îi e greu, ea se străduie să-l îmbărbăteze prin înţelegerea sa, prin manifestările iubirii sale Susţine cu interes toate planurile lui Nu îi este povară Este puterea din inima lui, care-l ajută să devină tot mai bun Nu toate soţiile sunt o binecuvântare pentru soţii lor Uneori, femeia este ca o plantă agăţătoare ce înfăşoare puternicul stejar care e soţul său Soţia credincioasă face viaţa soţului său mai nobilă, mai plină de rost, îndreptându-l spre scopuri înalte prin puterea iubirii sale Atunci când ea se lipeşte de el plină de încredere şi de dragoste, trezeşte în el cele mai nobile şi bogate trăsături ale firii lui, stimulând în el bărbăţia şi simţul răspunderii Ea înfrumuseţează viaţa lui, înmoaie deprinderile lui dure şi grosolane, dacă acestea există Există însă şi soţii care seamănă cu plantele parazite Ele se agaţă de soţul lor fără să-i ofere nimic acestuia, fără să-i întindă mână de ajutor Se răsfaţă pe canapele, se plimbă pe străzi, visează cu ochii deschişi citind romane sentimentale şi bârfesc în camerele de oaspeţi Sunt absolut inutile şi, ca atare, devin o povară chiar şi pentru dragostea cea mai tandră în loc să facă viaţa soţului mai puternică, mai bogată, mai fericită, ele nu fac decât să pună piedici în calea succeselor lui Rezultatul este de plâns şi pentru ele însele Soţia credincioasă se lipeşte de soţul ei şi se înfăşoară în jurul lui, însă îl şi ajută şi îl inspiră în toate sferele vieţii sale, soţul ei simte cum îl ajută iubirea ei Soţia bună este păzitoarea căminului familial (Sfânta Muceniţă Alexandra, împărăteasa Rusiei) In primul rând, cinsteşte-L pe Dumnezeu, apoi pe soţul tău, lumina ochilor vieţii tale Doar pe el să-l iubeşti, numai lui să-i veseleşti inima - şi asta cu atât mai mult cu cât el nutreşte faţă de tine dragostea cea mai gingaşă Dacă te-ai născut femeie, nu-ţi însuşi însemnătăţile care sunt din fire ale bărbatului; nu te mândri cu neamul, nu te îngâmfa nici cu hainele, nici cu înţelepciunea Inţelepciunea ta este să te supui legilor cununiei, fiindcă legătura căsătoriei face ca toate ale soţului să fie şi ale soţiei Când soţul tău este supărat, nu te împotrivi vrerii lui, iar când este obosit ajută-l cu vorbe gingaşe şi cu sfaturi bune Nici îmblânzitorul de lei nu îmblânzeşte cu sila fiara înfuriată, ci o potoleşte netezind-o cu mâna şi spunându-i cuvinte blânde Oricât ai fi de înfuriată, nu-ţi mustra niciodată soţul pentru o pagubă suferită, fiindcă el însuşi este pentru tine cea mai bună agonisită Nu-l mustra nici atunci când o treabă care i-a în-ceput bine sfârşeşte prost Aceasta ar fi o nedreptate, pentru că, din viclenia diavolului, adeseori nici întreprinderile înţelepte nu-şi ating scopul Dacă soţul tău nu vede pe cineva cu ochi buni, nu-l lăuda pe acela cu gând ascuns, ca să-l răneşti cu vorba pe soţ fără să se bage de seamă Soţii nobili şi soţiile nobile - mai ales soţiile - se cuvine să aibă simplitatea inimii Să împărtăşeşti toate bucuriile şi necazurile soţului tău Şi grijile să vă fie de obşte, fiindcă aşa va creşte casa voastră Să fie loc şi pentru sfatul tău, dar ultimul cuvânt trebuie să fie întotdeauna al soţului Când soţul tău este necăjit, mâhneşte-te şi tu împreună cu el o vreme, însă nu după multă vreme, înseninându-ţi faţa, risipeşte-i întristarea din gânduri, fiindcă pentru soţul mâhnit limanul cel mai de nădejde este soţia lui (Sfântul Ioan Gură de Aur) Ingăduie-ţi nu acele libertăţi la care te stârneşte dragostea soţului, ci pe cele cuviincioase, fiindcă nu este lucru de care omul să nu se poată sătura până la urmă, şi în dragoste nu trebuie să se ajungă la aşa ceva Pe faţa ta nu trebuie să fie nici mişcări ale poftei, nici tresăriri de mânie Aceste lucruri sunt ruşinoase pentru oricine, dar mai ales pentru femeie, şi schimonosesc chipul Dacă limba ta este neînfrânată, întotdeauna vei fi urâtă de soţul tău Limba obraznică le-a făcut rău adeseori chiar şi celor nevinovaţi Mai bine să taci chiar dacă lucrurile te împing să îţi deschizi gura, decât să vorbeşti chiar dacă nu este vremea şi locul pentru cuvinte cutezătoare Vorba ta să fie mai mult dorită decât auzită Ascultă şi asta: nu te deda iubirii trupeşti fără înf rânare, nu căuta în orice vreme plăcerile patului nunţii; înduplecă-ţi soţul să cinstească zilele cele sfinte, fiindcă omului, care este chip al Marelui Dumnezeu, i se cuvine să se supună legilor Lui (Sfântul Grigorie Teologul) Cea dintâi cerinţă în ce o priveşte pe femeie este fidelitatea - fidelitatea în sensul cel mai cuprinzător al cuvântului Inima soţului trebuie să se poată încrede îp ea fără nici o temere, încrederea absolută este temelia iubirii credincioase Orice umbră de îndoială distruge armonia vieţii de familie Prin caracterul şi prin purtarea sa, soţia credincioasă dovedeşte că merită încrederea soţului Acesta este convins de iubirea ei, ştie că inima ei îi este absolut devotată, ştie că ea îi susţine interesele în mod sincer Este foarte important ca soţul să-i poată încredinţa soţiei chivernisirea tuturor treburilor casnice, ştiind că totul va fi în regulă Risipa şi extravaganţele soţiilor au distrus fericirea multor perechi (Sfânta Muceniţă Alexandra, împărăteasa Rusiei) In ceea ce o priveşte, soţia trebuie să asculte întru totul de soţ, să-şi adapteze din răsputeri obiceiurile la obiceiurile lui şi să-i fie pe de-a-ntregul devotată, aşa încât să nu întreprindă şi nici măcar să nu plănuiască ceva fără voia lui Aşadar pentru ea corect este să împlinească toate dispoziţiile, sfaturile, poruncile lui şi să nu se gândească vreodată să se încăpăţâneze - îndeobşte, să nu nutrească şi să nu vădească în vreo privinţă dorinţa de a fi cap In caz de neînţelegere, trebuie să cedeze şi să îndure cu răbdare tot ce nu îi va fi pe plac, altfel nu va putea în nici un caz să păstreze preţioasa pace a casei Totuşi, aceasta nu o scuteşte de răspunderea grijii pentru moralitatea soţului Prin înţelepciunea şi înrâurirea sa, ea îl poate schimba în bine In orice caz, nu trebuie să fie nepăsătoare faţă de defectele lui, ci să-l influenţeze pe cât o duc mintea şi puterile, scoţându-l din patimi ca din foc Pentru aceasta, trebuie să se împodobească în primul rând cu virtuţile, iar celelalte podoabe să le aibă ca pe nişte lucruri străine, de mâna a doua, la care poate renunţa uşor, mai ales când o cere necesitatea de a îndrepta lucrurile, în fine, trebuie să-şi aducă aminte că îi revine supravegherea treburilor casnice, chiar dacă doar ca împlinitoase a voii soţului Datoria ei este să facă ceea ce este rânduit; când vede ceva care nu-i în regulă, să spună şi să refacă ori să completeze (Sfântul Teofan Zăvorâtul)